Bilanțul vaccinării. Doar 20.000 de persoane au primit prima doză în ultimele 24 de ore.
CNCAV a anunțat că peste 70.000 au fost vaccinate în ultimele 24 de ore în România. De la începutul campaniei de vaccinare, 4.425.234 de persoane au fost vaccinate, dintre care 3.755.604 cu ambele doze. CNCAV precizează că 154 reacții adverse sunt în curs de investigare.
Comitetul Naţional de Coordonare a Activităţilor privind Vaccinarea împotriva COVID-19 (CNCAV) a anunțat sâmbătă că peste 70.000 de persoane au fost vaccinate în ultimele 24 de ore în România.Potrivit CNCAV, din cele 70.255 de persoane vaccinate, 20.679 au primit prima doză de vaccin, iar 49.576 pe a doua. 58.610 persoane au primit vaccin Pfizer, 3.331 Moderna, 3.098 AstraZeneca și 5.216 au primit vaccin Johnson&Johnson.De la începutul campaniei de vaccinare, 4.425.234 de persoane au fost vaccinate, dintre care 3.755.604 cu ambele doze.În ultimele 24 de ore au fost raportate 35 de reacții adverse, 9 dintre ele de tip local și 26 de tip general. În total, de la începutul campaniei de vaccinare au fost înregistrate 16.227 de reacții adverse.CNCAV precizează că 154 reacții adverse sunt în curs de investigare.